Historikeren [[Michael Böss]], der betegner sig selv som [[værdikonservativ]], har betegnet udviklingen i det danske samfund som "vejen mod det demente samfund".<ref name=dem> Böss, Michael 2014):Det demente samfund- Historieløshed i nutidskulturen, Kristeligt Dagblads Forlag</ref> Hovedtrækkene i "det demente samfund" er den politiske elites fokus på effektivisering og den heraf følgende historieløshed og manglende debat om de fælles værdier.<ref name=Bei>[http://www.b.dk/kommentarer/dannelse-og-konkurrencestat Jesper Beinov: ''Dannelse og konkurrencestat'', Berlingske Netavis, 29. september 2014]</ref> Ifølge Böss er denne udvikling begyndt i 1990'erne, men især efter [[finanskrisen]] har den bredt sig til en stor del af den politiske elite. Som eksempler på "historieløse teknokrater" nævner han [[Helge Sander]], [[Christine Antorini]], [[Margrete Vestager]] og [[Lars Løkke Rasmussen]].<ref name=demint> Højbjerg, Mette: ''Vi er på vej mod et dement samfund'', interview med Michael Böss i Politiken Debat, 4. oktober 2014</ref>
Psykologi Politik Samfund